**ส่วนที่ ๒**

**แผนยุทธศาสตร์ วิสัยทัศน์ พันธกิจ จุดมุ่งหมาย และแนวทางการพัฒนา**

ในการติดตามและประเมินผลแผนพัฒนานั้น จะต้องติดตามและประเมินผลการดำเนินงานตามแผนว่า มีความสอดคล้องกับแผนพัฒนาเศรษฐกิจและสังคมแห่งชาติ แผนการบริหารราชการแผ่นดิน ยุทธศาสตร์ชาติ 20 ปี ค่านิยมหลักของคนไทย นโยบายของรัฐบาล ยุทธศาสตร์การพัฒนากลุ่มจังหวัด ยุทธศาสตร์การพัฒนาจังหวัด ยุทธศาสตร์การพัฒนาองค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนชุมชน แผนเศรษฐกิจพอเพียงท้องถิ่น (ด้านการเกษตรและแหล่งน้ำ) วิสัยทัศน์ พันธกิจ จุดมุ่งหมายเพื่อการพัฒนา แนวทางการการพัฒนา นโยบายผู้บริหาร รวมทั้งปัญหา ความต้องการของประชาคมและชุมชน โดยแผนยุทธศาสตร์ดังกล่าวมีรายละเอียดดังนี้

**แผนยุทธศาสตร์**

**๑. แผนพัฒนาเศรษฐกิจและสังคมแห่งชาติ ฉบับที่ ๑๒**

การจัดทำแผนพัฒนาท้องถิ่นจะต้องสอดคล้องกับแผนพัฒนาเศรษฐกิจและสังคมแห่งชาติ ปัจจุบันยึดแผนพัฒนาเศรษฐกิจและสังคมแห่งชาติ ฉบับที่ ๑๒ โดยในแผนฯได้กำหนดทิศทางของแผนพัฒนาเศรษฐกิจและสังคมแห่งชาติเอาไว้แล้ว ซึ่งทิศทางของแผนพัฒนาเศรษฐกิจและสังคมแห่งชาติ ฉบับที่ ๑๒ มีรายละเอียดดังนี้

**⮚ กรอบแนวคิดและหลักการ**

ในช่วงของแผนพัฒนาเศรษฐกิจและสังคมแห่งชาติฉบับที่ ๑๒ (พ.ศ. ๒๕๖๐ – ๒๕๖๔) ประเทศไทยจะยังคงประสบสภาวะแวดล้อมและบริบทของการเปลี่ยนแปลงต่างๆ ที่อาจก่อให้เกิดความเสี่ยงทั้งจากภายในและภายนอกประเทศ อาทิ กระแสการเปิดเศรษฐกิจเสรี ความท้าทายของเทคโนโลยีใหม่ๆ การเข้าสู่สังคมผู้สูงอายุ การเกิดภัยธรรมชาติที่รุนแรง ประกอบกับสภาวการณ์ด้านต่างๆ ทั้งเศรษฐกิจ สังคมทรัพยากรธรรมชาติและสิ่งแวดล้อมของประเทศในปัจจุบันที่ยังคงประสบปัญหาในหลายด้าน เช่น ปัญหาผลิตภาพการผลิต ความสามารถในการแข่งขัน คุณภาพการศึกษา ความเหลื่อมล้ำทางสังคม ทำให้การพัฒนาในช่วงแผนพัฒนาฯ ฉบับที่ ๑๒ จึงจำเป็นต้องยึดกรอบแนวคิดและหลักการในการวางแผนที่สำคัญ ดังนี้

(๑) การน้อมนำและประยุกต์ใช้หลักปรัชญาของเศรษฐกิจพอเพียง

(๒) คนเป็นศูนย์กลางของการพัฒนาอย่างมีส่วนร่วม

(๓) การสนับสนุนและส่งเสริมแนวคิดการปฏิรูปประเทศ

(๔) การพัฒนาสู่ความมั่นคง มั่งคั่ง ยั่งยืน สังคมอยู่ร่วมกันอย่างมีความสุข

โดยมีแนวทางการพัฒนา ดังนี้

๑) การยกระดับศักยภาพการแข่งขันและการหลุดพ้นกับดักรายได้ปานกลางสู่รายได้สูง

๒) การพัฒนาศักยภาพคนตามช่วงวัยและการปฏิรูประบบเพื่อสร้างสังคมสูงวัยอย่างมีคุณภาพ

๓) การลดความเหลื่อมล้ำทางสังคม

๔) การรองรับการเชื่อมโยงภูมิภาคและความเป็นเมือง

๕) การสร้างความเจริญเติบโตทางเศรษฐกิจและสังคมอย่างเป็นมิตรกับสิ่งแวดล้อม

๖) การบริหารราชการแผ่นดินที่มีประสิทธิภาพ

**๒. แผนการบริหารราชการแผ่นดิน**

รัฐบาลมีนโยบายที่จะพัฒนาการเมืองของประเทศไปสู่การปกครองระบอบประชาธิปไตยแบบมีส่วนร่วมของประชาชน เพื่อเปิดโอกาสให้ประชาชนสามารถปกครองตนเอง และพิทักษ์สิทธิของตนได้เพิ่มมากขึ้น รวมทั้งจะมุ่งเพิ่มประสิทธิภาพ สร้างความโปร่งใส และขจัดการทุจริตในการบริหารราชการแผ่นดินและการให้บริการประชาชน ทั้งนี้ เพื่อสร้างความเป็นธรรมในสังคมและเอื้อต่อการพัฒนาประเทศทั้งในปัจจุบันและอนาคต ซึ่งนโยบายการบริหารราชการแผ่นดินที่เกี่ยวข้องกับการบริหารราชการส่วนท้องถิ่น ดังนี้

นโยบายที่ ๑ นโยบายเร่งด่วนที่จะเริ่มดำเนินการในปีแรก

นโยบายที่ ๒ นโยบายความมั่นคงแห่งรัฐ

นโยบายที่ ๓ เศรษฐกิจ

นโยบายที่ ๔ นโยบายสังคมและคุณภาพชีวิต

นโยบายที่ ๕ ที่ดิน ทรัพยากรธรรมชาติและสิ่งแวดล้อม

นโยบายที่ ๖ วิทยาศาสตร์ เทคโนโลยี การวิจัย และนวัตกรรม

นโยบายที่ ๗ การต่างประเทศและเศรษฐกิจระหว่างประเทศ

นโยบายที่ ๘ การบริหารกิจการบ้านเมืองที่ดี

**๓. ยุทธศาสตร์ประเทศ (Country Strategy)**

ยุทธศาสตร์ประเทศ (Country Strategy) จัดทำขึ้นจากการประชุมเชิงปฏิบัติการหัวหน้าระดับปลัดกระทรวงหรือเทียบเท่า วาระพิเศษ เมื่อวันที่ ๑๓ ตุลาคม ๒๕๕๕ ณ โรงแรมเชอราตัน พัทยา จังหวัดชลบุรี เพื่อร่วมกันวางยุทธศาสตร์ วิสัยทัศน์ เป้าหมายและแนวทางในการทำงานร่วมกันในปีงบ ๒๕๕๖ และเป็นกรอบ ในการจัดทำงบประมาณปี ๒๕๕๗ ตลอดจนแลกเปลี่ยนความเห็นเกี่ยวกับภาพรวมของการทำงานที่ผ่านมา ซึ่งเดิมประกอบด้วย ๔ ยุทธศาสตร์ ๒๘ ประเด็นหลัก ๕๖ แนวทางการดำเนินการ รวมทั้งได้มีการบูรณาการ ร่วมกับยุทธศาสตร์การเข้าสู่ประชาคมอาเซียน (ASEAN Strategy) จากการประชุมเชิงปฏิบัติการการเข้าสู่ประชา อาเซียน ปี ๒๕๕๘ ครั้งที่ ๒ เมื่อวันที่ ๒๔ ตุลาคม ๒๕๕๕ ณ ห้องประชุม ๕๐๑ ตึกบัญชาการ ทำเนียบ เพื่อเตรียมความพร้อมของหน่วยงานที่เกี่ยวข้องในการเข้าสู่ประชาคมอาเซียน ซึ่งเดิมประกอบด้วย ๘ ยุทธศาสตร์ โดยหลังจากการบูรณาการเป็นยุทธศาสตร์ประเทศ (Country Strategy) ประกอบด้วย ๔ ยุทธศาสตร์ ๓๐ ประเด็นหลัก ๗๙ แนวทางการดำเนินการ เพื่อเป็นกรอบการจัดสรรงบประมาณรายจ่ายประจำปีงบประมาณ พ.ศ. ๒๕๕๗โดยมี รายละเอียดดังนี้

**วิสัยทัศน์**

***“ประเทศไทยมีขีดความสามารถในการแข่งขัน คนไทยอยู่ดีกินดี มีสุขและเป็นธรรม”***

**หลักการของยุทธศาสตร์**

***“ต่อยอดรายได้จากฐานเดิม สร้างรายได้จากโอกาสใหม่ สมดุล และการพัฒนาอย่างยั่งยืน”* วัตถุประสงค์**

๑) รักษาฐานรายได้เดิม และสร้างรายได้ใหม่

๒) เพิ่มประสิทธิภาพของระบบการผลิต (ต้องผลิตสินค้าได้เร็วกว่าปัจจุบัน)

๓) ลดต้นทุนให้กับธุรกิจ (ด้วยการลดต้นทุนค่าขนส่งและโลจิสติกส์)

**เป้าหมายเชิงยุทธศาสตร์**

๑) การเพิ่มรายได้จากฐานเดิม

๒) การสร้างรายได้จากโอกาสใหม่

๓) การลดรายจ่าย

๔) การเพิ่มประสิทธิภาพในการแข่งขัน

**ยุทธศาสตร์** ประกอบด้วย ๔ ยุทธศาสตร์ ดังนี้

**ยุทธศาสตร์ที่ ๑ :** การเพิ่มขีดความสามารถในการแข่งขันของประเทศ เพื่อหลุดพ้นจากประเทศรายได้ปานกลาง (Growth & Competitiveness) ประกอบด้วย ๙ ประเด็นหลัก ๓๓ แนวทางการดำเนินการ  **ยุทธศาสตร์ที่ ๒ :**  การลดความเหลื่อมล้ำ (Inclusive Growth) ประกอบด้วย ๘ ประเด็นหลัก ๒๐ แนวทางการดำเนินการ

**ยุทธศาสตร์ที่ ๓ :** การเติบโตที่เป็นมิตรต่อสิ่งแวดล้อม (Green Growth) ประกอบด้วย ๕ ประเด็นหลัก ๑๑ แนวทางการดำเนินการ

**ยุทธศาสตร์ที่ ๔ :** การสร้างความสมดุลและปรับระบบบริหารจัดการ (Internal process) ประกอบด้วย ๘ ประเด็นหลัก ๑๕ แนวทางการดำเนินการ

**๔. ค่านิยมหลักของคนไทย**

**ค่านิยมหลักของคนไทย เพื่อสร้างสรรค์ประเทศไทยให้เข้มแข็ง มีทั้งหมด ๑๒ ประการ ดังนี้**

๑) มีความรักชาติ ศาสนา พระมหากษัตริย์ ซึ่งเป็นสถาบันหลักของชาติในปัจจุบัน

๒) ซื่อสัตย์ เสียสละ อดทน มีอุดมการณ์ในสิ่งที่ดีงามเพื่อส่วนรวม

๓) กตัญญู ต่อพ่อแม่ ผู้ปกครอง ครูบาอาจารย์

๔) ใฝ่หาความรู้ หมั่นศึกษา เล่าเรียน ทางตรงและทางอ้อม

๕) รักษาวัฒนธรรมประเพณีไทยอันงดงาม

๖) มีศีลธรรม รักษาความสัตย์ หวังดีต่อผู้อื่น เผื่อแผ่และแบ่งปัน

๗) เข้าใจ เรียนรู้ การเป็นประชาธิปไตยอันมีพระมหากษัตริย์ทรงเป็นประมุขที่ถูกต้อง

๘) มีระเบียบวินัย เคารพกฎหมาย ผู้น้อยรู้จักการเคารพผู้ใหญ่

๙) มีสติ รู้ตัว รู้คิด รู้ทำ รู้ปฏิบัติ ตามพระราชดำรัสของพระบาทสมเด็จพระเจ้าอยู่หัว

๑๐) รู้จักดำรงตนอยู่โดยใช้หลักปรัชญาเศรษฐกิจพอเพียงตามพระราชดำรัสของพระบาทสมเด็จพระเจ้าอยู่หัวรู้จักอดออมไว้ใช้เมื่อยามจำเป็น มีไว้พอกินพอใช้ ถ้าเหลือก็แจกจ่าย จำหน่าย และขยายกิจการ เมื่อมีความพร้อมโดยภูมิคุ้มกันที่ดี

๑๑) มีความเข้มแข็งทั้งร่างกายและจิตใจ ไม่ยอมแพ้ต่ออำนาจฝ่ายต่ำหรือกิเลส มีความละอาย เกรงกลัวต่อบาปตามหลักของศาสนา

๑๒) คำนึงถึงผลประโยชน์ของส่วนรวม และต่อชาติ มากกว่าผลประโยชน์ของตนเอง

**๕. นโยบายของรัฐบาล**

**๕.๑ นโยบายหรือยุทธศาสตร์ประชารัฐ**

พลเอกประยุทธ์จันทร์โอชา นายกรัฐมนตรี ได้กำหนดนโยบายหรือยุทธศาสตร์ประชารัฐขึ้นเพื่อเป็นแนวนโยบายในการสร้างความสามัคคีรวมพลังของผู้คนในสังคมไทยโดยไม่แยกฝักแยกฝ่ายและไม่กันใครออกไปจากสังคมอีกทั้งยังเป็นสานึกและหน้าที่ที่คนไทยทุกคนจะต้องร่วมมือกันในการปกป้องแผ่นดินแม่จากภยันตรายทั้งปวงและร่วมกันพัฒนาชุมชนท้องถิ่นและประเทศชาติให้เจริญก้าวหน้ามั่นคงและยั่งยืน ประสานพลังการสร้างชาติที่ต้องเติบโตแบบเศรษฐกิจฐานรากเพื่อให้เกิดความยั่งยืน นโยบายหรือยุทธศาสตร์ ประชารัฐ จึงมีแนวคิดในเรื่องของความร่วมมือร่วมใจของรัฐและประชาสังคมเพื่อร่วมแก้ปัญหาเศรษฐกิจและขับเคลื่อนการพัฒนาชาติทุกมิติที่เกิดขึ้นเพราะว่า ประชารัฐ เปิดโอกาสให้ประชาชนเข้ามามีส่วนในการพัฒนาประเทศที่มีรูปแบบเครือข่าย โยงใยสัมพันธ์กันเสริมสร้างการมีส่วนร่วมของทุกภาคส่วนเป็นแนวทางการบริหารราชการแผ่นดินยุคปัจจุบันที่เกิดจากการหล่อหลอมรวมพลังของคนไทยทุกคน ทุกหมู่เหล่า เห็นได้จาก เพลงชาติไทยซึ่งมีใจความว่า “ประเทศไทยรวมเลือดเนื้อชาติเชื้อไทยเป็นประชารัฐไผทของไทยทุกส่วนอยู่ดำรงคงไว้ได้ทั้งมวลด้วยไทยล้วนหมายรักสามัคคี...”

**๕.๒ นโยบายของรัฐบาล พล.อ.ประยุทธ์ จันทร์โอชา**

**ประกอบด้วยนโยบาย ๑๑ ด้าน ดังนี้**

๑) การปกป้องและเชิดชูสถาบันพระมหากษัตริย์

๒) การรักษาความมั่นคงของรัฐบาลและการต่างประเทศ

๓) การลดความเหลื่อมล้ำของสังคม และการสร้างโอกาสเข้าถึงบริการของรัฐ

๔) การศึกษาและเรียนรู้ การทะนุบำรุงศาสนา ศิลปวัฒนธรรม

๕) การยกระดับคุณภาพบริการด้านสาธารณสุขและสุขภาพของประชาชน

๖) การเพิ่มศักยภาพทางเศรษฐกิจของประเทศ

๗) การส่งเสริมบทบาทและการใช้โอกาสในประชาคมอาเซียน

๘) การพัฒนาและส่งเสริมการใช้ประโยชน์จากวิทยาศาสตร์ เทคโนโลยี การวิจัยและพัฒนาและนวัตกรรม

๙) การรักษาความมั่นคงของฐานทรัพยากรและการสร้างสมดุลระหว่างการอนุรักษ์กับการใช้ประโยชน์อย่างยั่งยืน

๑๐) การส่งเสริมการบริหารราชการแผ่นดินที่มีธรรมาภิบาล และการป้องกันปราบปรามการทุจริตและประพฤติมิชอบในภาครัฐ

๑๑) การปรับปรุงกฎหมายและกระบวนการยุติธรรม

**๑) การแก้ไข ปัญหายาเสพติด** โดยยึดหลักนิติธรรมในการปราบปรามลงโทษผู้ผลิต ผู้ค้า ผู้มีอิทธิพล และผู้ประพฤติมิชอบโดยบังคับใช้กฎหมายอย่างเคร่งครัด ให้องค์กรปกครองส่วนท้องถิ่นนำ ไปปรับใช้ตามอำนาจหน้าที่ ดังนี้

๑.๑) สนับสนุน ส่งเสริม หน่วยงานที่เกี่ยวข้องกับการปราบปรามยาเสพติดทุกหน่วยดำเนิน การปราบปรามและจับกุมผู้ผลิตผู้ค้า ผู้นำเข้า และส่งออกรวมทั้งผู้สมคบและสนับสนุนช่วยเหลือให้ได้ผลอย่างจริงจัง

๑.๒)สนับสนุน ส่งเสริม หน่วยงานที่ดูแล ควบคุมตรวจสอบสถานบริการตามกฎหมายว่าด้วยสถานบริการที่พักอาศัยเชิงพาณิชย์สถานที่ ที่จัดให้มีการเล่นบิลเลียด สนุกเกอร์ รวมทั้งโรงงานตามกฎหมายว่าด้วยโรงงานและสถานประกอบการมิให้เจ้าของหรือผู้ประกอบการปล่อยปละละเลยให้มีการซุกซ่อนหรือค้ายาเสพติดหากพบให้ดำเนินการลงโทษตามกฎหมาย

๑.๓)สนับสนุน ส่งเสริม หน่วยงานที่ รับผิดชอบนำผู้เสพยาเสพติดเข้ารับการบำบัดรักษาโดยทันที และติดตามดูแลให้ความช่วยเหลือให้สามารถกลับมามีชีวิตอย่างปกติสุข

๑.๔) ดำเนินการลงโทษเจ้าหน้าที่รัฐที่มีส่วนเกี่ยวข้องกับยาเสพติด (ข้าราชการองค์การบริหารส่วนจังหวัด พนักงานเทศบาล พนักงานส่วนตำบล พนักงานเมืองพัทยา ลูกจ้างประจำและพนักงานจ้าง) ทั้งนี้ ให้องค์กรปกครองส่วนท้องถิ่น ยึดหลัก ผู้เสพคือผู้ป่วยที่ต้องได้รับการบำบัดรักษาให้กลับมาเป็นคนดีของสังคม พร้อมทั้งมีกลไกติดตามช่วยเหลือ อย่างเป็นระบบ ดำเนินการ อย่างจริงจังในการป้องกันปัญหาด้วยการแสวงหาความร่วมมือเชิงรุกกับองค์กรภาครัฐต่างๆ ในการควบคุมและสกัดกั้นยาเสพติด สารเคมี และสารตั้งต้นในการผลิตยาเสพติด ที่ลักลอบเข้าสู่ประเทศภายใต้การบริหารจัดการอย่างบูรณาการและมีประสิทธิภาพรวมทั้งดำเนินการป้องกันกลุ่มเสี่ยงและประชาชนทั่วไปไม่ให้เข้าไปเกี่ยวข้องกับยาเสพติดด้วยการรวมพลังทุกภาคส่วนเป็นพลังแผ่นดินในการต่อสู้กับยาเสพติด

**๒) มาตรการป้องกันและแก้ไขปัญหาการทุจริตประพฤติมิชอบ**

โดยเสริมสร้างจิตสำนึกและค่านิยมให้กับเจ้าหน้าที่ของรัฐยึดหลักธรรมาภิบาลในการปฏิบัติหน้าที่การปลูกจิตสำนึก ค่านิยม คุณธรรมจริยธรรม และสร้างวินัยแก่ทุกภาคส่วน ร่วมรวมพลังแผ่นดินป้องกันและปราบปรามการทุจริต และกำหนดแนวทางการดำเนินงานขององค์กรปกครองส่วนท้องถิ่นดังนี้

๒.๑)ทำการสำรวจ ศึกษารูปแบบการกระทำผิดในอำนาจหน้าที่ของแต่ละหน่วยงานที่เกิดหรือน่าจะเกิดสม่ำเสมอ กระบวนการขั้นตอนใดที่น่าจะเกิดการทุจริต ตำแหน่งหรือ ตัวเจ้าหน้าที่ที่รับผิดชอบและวิธีการกระทำผิด

๒.๒)กำหนดแนวทาง วิธีการแก้ไขลดโอกาสและป้องกันการทุจริตในทุกขั้นตอนที่มีความเสี่ยง

๒.๓)กำหนดวิธีดำเนินการที่สามารถปฏิบัติให้เกิดผลเป็นรูปธรรมอย่างจริงจังกับการกระทำผิดที่ปรากฏเห็นเป็นที่ประจักษ์อยู่โดยทั่วไปที่ทำให้ประชาชนมีความรู้สึกว่าเจ้าหน้าที่ไม่ดำเนินการใด ๆ เพราะรับผลประโยชน์

๒.๔)สำรวจและจัดทำข้อมูลการกระทำผิดที่เห็นเป็นที่ประจักษ์ในพื้นที่ของแต่ละหน่วยงานพร้อมทั้งระบุตัวเจ้าหน้าที่ผู้รับผิดชอบ

๒.๕)จัดทำข้อมูลบุคคลนิติบุคคลที่ได้รับงานจัดซื้อจัดจ้างย้อนหลัง ๕ ปี

๒.๖)จัดทำข้อมูลเรื่องที่หน่วยงานร้องทุกข์ต่อพนักงานสอบสวน ดำเนินคดีกับผู้กระทำผิดตามอำนาจหน้าที่ของหน่วยงานนั้นและยังอยู่ระหว่างการสอบสวนให้นำแนวทางดังกล่าวมาจัดทำยุทธศาสตร์หรือแนวทางการพัฒนาหรือโครงการพัฒนาบุคลากรขององค์กรปกครองส่วนท้องถิ่นเพื่อเป็นมาตรการป้องกันและแก้ไขปัญหาการทุจริตประพฤติมิชอบ

**๖.แผนพัฒนาจังหวัดขอนแก่น**

**วิสัยทัศน์การพัฒนาของจังหวัด(VISION)**

***“ขอนแก่นเมืองน่าอยู่ ชุมชนเข้มแข็งเป็นศูนย์กลางการเรียนรู้และเศรษฐกิจแห่งอาเชียน”***

**พันธกิจ**

๑. เสริมสร้างชุมชนให้เข้มแข็ง คนในชุมชนมีชีวิตอยู่ด้วยความผาสุก

๒. พัฒนาให้เป็นเมืองน่าอยู่อย่างยังยืน

๓. พัฒนาให้เป็นศูนย์กลางของกลุ่มประเทศอนุภาคภาคลุ่มน้ำโขง

**เป้าประสงค์**

๑. อัตราการเจริญเติบโตทางด้านเศรษฐกิจเพิ่มขึ้น และมีเสถียรภาพ

๒. ยกระดับคุณภาพชีวิตของประชาชน และสร้างความมั่นคงทางสังคม

๓. อนุรักษ์พื้นฟู ทรัพยากรธรรมชาติและสิ่งแวดล้อม และเสริมสร้างความเข้มแข็งในการบริหาร

จัดการอย่างยังยืน

๔.ยกกระดับการค้า การลงทุน และการบริการให้มีการเชื่อมโยงกับกลุ่มประเทศอนุภูมิภาคลุ่มน้ำโขง

และอาเซียน

**ประเด็นยุทธศาสตร์**

1. การพัฒนาเศรษฐกิจให้มีความมั่นคงและมีความสามารถทางการแข่งขัน
2. การพัฒนาคนและสังคมที่มีคุณภาพ
3. การบริหารจัดการทรัพยากรธรรมชาติและสิ่งแวดล้อมเพื่อการพัฒนาอย่างยั่งยืน
4. การเสริมสร้างความมั่นคงและความปลอดภัยในชีวิตและทรัพย์สิน
5. การเพิ่มศักยภาพของเมืองเพื่อเชื่อมโยงโอกาสจากกลุ่มประเทศอนุภูมิภาคลุ่มน้ำโขง
6. การพัฒนาการบริหารภาครัฐ

**กรอบยุทธศาสตร์การพัฒนาขององค์กรปกครองส่วนท้องถิ่นในเขตจังหวัดขอนแก่น**

**วิสัยทัศน์การพัฒนาของจังหวัด(VISION)**

***“ขอนแก่นเมืองน่าอยู่ ชุมชนเข้มแข็งเป็นศูนย์กลางการเรียนรู้และเศรษฐกิจแห่งอาเชียน”***

**พันธกิจ**

๑. เสริมสร้างชุมชนให้เข้มแข็งและพัฒนาให้เป็นเมืองที่น่าอยู่อย่างยั่งยืน

๒. พัฒนาคนให้มีคุณภาพ มีทักษะในวิชาชีพ มีคุณธรรม และจริยธรรม

๓. จัดการศึกษาในและนอกระบบให้ได้มาตรฐาน และสร้างสังคมแห่งการเรียนรู้

๔. สร้างเศรษฐกิจฐานรากให้เข้มแข็งและแข่งขันได้ โดยเชื่อมโยงการค้า การลงทุน การบริการและการท่องเที่ยว

๕.พัฒนาโครงข่ายระบบการคมนาคมขนส่ง ระบบบริการสาธารณะ และเครือข่ายการป้องกันและบรรเทาสาธารณภัยให้มีประสิทธิภาพ และได้มาตรฐาน

๖. บริหารจัดการทรัพยากรธรรมชาติ และสิ่งแวดล้อมให้เกิดประโยชน์ มีความสมดุล อย่างยังยืน

๗. สืบสานวัฒนธรรม ขนบธรรมเนียม ประเพณีที่ดีงามของท้องถิ่นให้คงอยู่ ส่งเสริมการท่องเที่ยวของชุมชนที่เป็นเอกลักษณ์ท้องถิ่น

**ประเด็นยุทธศาสตร์ ประกอบด้วย ๘ ยุทธศาสตร์ดังนี้**

ยุทธศาสตร์ที่ ๑ การพัฒนาเมืองและชุมชน

ยุทธศาสตร์ที่ ๒ การพัฒนาโครงสร้างพื้นฐาน

ยุทธศาสตร์ที่ ๓ การพัฒนาการศึกษาและศักยภาพพลเมือง

ยุทธศาสตร์ที่ ๔ การบริหารจัดการทรัพยากรธรรมชาติและสิ่งแวดล้อมเพื่อการพัฒนาอย่างยั่งยืน

ยุทธศาสตร์ที่ ๕ กาพัฒนาการเกษตรยั่งยืน

ยุทธศาสตร์ที่ ๖ การเสริมสร้างสุขภาวะ

ยุทธศาสตร์ที่ ๗ การสร้างเสริมทุนทางสังคมให้เข้มแข็งและพัฒนาเศรษฐกิจขุมชนเพื่อการ แข่งขัน

ภายใต้หลักปรัชญาเศรษฐกิจพอเพียง

ยุทธศาสตร์ที่ ๘ การพัฒนาการบริหารภาครัฐภายใต้หลักธรรมาภิบาล

ประเด็นยุทธศาสตร์และแนวทางการพัฒนา ประกอบด้วย ๘ ยุทธศาสตร์ ๓๓ แนวทางการพัฒนา ดังนี้

**ยุทธศาสตร์ที่ ๑ การพัฒนาคุณภาพคนและสังคม ประกอบด้วย ๔ แนวทางการพัฒนา ดังนี้**

๑.๑ การพัฒนาระบบสาธารณูปโภค สาธารณูปการ ๑ การพัฒนาระบบสาธารณูปโภค สาธารณูปการชุมชนเมืองและชนบท อย่างทั่วถึงและเป็นระบบ

๑.๒ การพัฒนาเพิ่มประสิทธิภาพระบบเครือข่ายการป้องกันและบรรเทาสาธารณภัยในท้องถิ่นให้มีประสิทธิภาพได้มาตรฐาน

๑.๓ การพัฒนา ส่งเสริม และสนับสนุนระบบการรักษาความปลอดภัย ในเขตเมืองและชุมชนแบบมีส่วนร่วม

๑.๔ ส่งเสริม สนับสนุนการป้องกันและแก้ไขปัญหายาเสพติดและอบายมุขอย่างเป็นระบบครบวงจร

**ยุทธศาสตร์ที่ ๒ การพัฒนาโครงสร้างพื้นฐานประกอบด้วย ๓ แนวทางการพัฒนา ดังนี้**

๒.๑ พัฒนาโครงสร้างพื้นฐานเส้นทางคมนาคมขนส่งให้ได้มาตรฐานและให้ทั่วถึง

๒.๒ พัฒนาระบบการให้บริการขนส่งมวลชนให้ได้มาตรฐาน สะดวก สะอาดและปลอดภัย

๒.๓ พัฒนาจังหวัดเพื่อรองรับการเปลี่ยนแปลงนากรเข้าสู่ประชาคมเศรษฐกิจอาเซียน และเป็นศูนย์กลางการพัฒนาในด้านต่างๆอย่างสมดุล

**ยุทธศาสตร์ที่ ๓ การพัฒนาการศึกษาและศักยภาพพลเมือง ประกอบด้วย ๔ แนวทางการพัฒนาดังนี้**

๓.๑ พัฒนาคุณภาพการศึกษาพื้นฐาน และเพิ่มโอกาสทางการศึกษาทั้งในและนอกระบบอย่างทั่วถึงและมีคุณภาพ

๓.๒ พัฒนา ส่งเสริม และสนับสนุนการกีฬาสู่ความเป็นเลิศ และการกีฬาเพื่อออกกำลังกาย

๓.๓ ส่งเสริม สนับสนุนและพัฒนาการประกอบอาชีพที่เหมาะสมตรงศักยภาพของประชาชน

๓.๔ ส่งเสริมและปลูกฝังค่านิยมหลัก ๑๒ ประการ

**ยุทธศาสตร์ ที่ ๔ การบริหารจัดการทรัพยากรธรรมชาติและสิ่งแวดล้อมเพื่อการพัฒนาอย่างยั่งยืน**

๔.๑ บริหารจัดการ อนุรักษ์ ฟื้นฟูทรัพยากรธรรมชาติและสิ่งแวดล้อมแบบบูรณาการและยั่งยืน

๔.๒ อนุรักษ์ ฟื้นฟู และเพิ่มพื้นที่ป่า ป่าชุมชน และป่าต้นน้ำลำธารให้เกิดความอุดมสมบูรณ์

๔.๓ พัฒนาฟื้นฟูแหล่งน้ำ แหล่งน้ำใต้ดินและการบริหารจัดการน้ำอย่างเป็นระบบและมีประสิทธิภาพ โดยประชาชนมีส่วนร่วม

๔.๔ เพิ่มประสิทธิภาพการจัดการขยะชุมชนและสิ่งปฏิกูล และน้ำเสีย

๔.๕ สร้างสังคมและพลเมืองที่เป็นมิตรกับสิ่งแวดล้อม

๔.๖ ส่งเสริมการใช้พลังงานทางเลือก

**ยุทธศาสตร์ที่ ๕ การพัฒนาการเกษตรยั่งยืน ประกอบด้วย ๒ แนวทางการพัฒนา ดังนี้**

๕.๑ พัฒนาส่งเสริมการเกษตรตามหลักปรัชญาเศรษฐกิจพอเพียง

๕.๒ เพิ่มประสิทธิภาพและการผลิตและสร้างมูลค่าเพิ่มให้ภาคเกษตร

**ยุทธศาสตร์ที่ ๖ การเสริมสร้างสุขภาวะ ประกอบด้วยแนวทางการพัฒนา ๒ แนวทาง ดังนี้**

๖.๑ พัฒนาระบบการบริการด้านสาธารณสุขให้มีคุณภาพและเข้าถึงได้อย่างทั่วถึงเท่าเทียม

๖.๒ พัฒนาระบบบริการทางสังคมให้มีคุณภาพ และเข้าถึงได้อย่างทั่วถึงเท่าเทียม

**ยุทธศาสตร์ที่ ๗ การสร้างเสริมทุนสังคมให้เข้มแข็ง และพัฒนาเศรษฐกิจชุมชนเพื่อการแข่งขันภายให้ปรัชญาเศรษฐกิจพอเพียง ประกอบด้วยแนวทางการพัฒนา ๕ แนวทาง ดังนี้**

๗.๑ เสริมสร้างค่านิยม คุณธรรม จริยธรรม จิตสาธารณะ และวัฒนธรรมที่ดีงามแก่เด็กและเยาวชน

๗.๒ อนุรักษ์ สืบสานทำนุบำรุงศาสนา ศิลปวัฒนธรรม ขนบธรรมเนียมประเพณีและภูมิปัญญาท้องถิ่น

๗.๓ พัฒนาและส่งเสริมเครือข่ายวิสาหกิจชุมชนให้เข้มแข็งและสามารถแข่งขันได้

๗.๔ พัฒนาส่งเสริม การพาณิชย์ การลงทุนและการท่องเที่ยว

๗.๕ ส่งเสริม สนับสนุนกระบวนการเรียนรู้ และการนำหลักปรัชญาเศรษฐกิจพอเพียงไปใช้ในการประกอบอาชีพ

**ยุทธศาสตร์ ที่ ๘ การพัฒนาการบริหารภาครัฐ ภายใต้หลักธรรมาภิบาล ประกอบด้วยแนวทางการพัฒนา ๔ แนวทาง ดังนี้**

๘.๑ ส่งเสริมการกระจายอำนาจให้แก่ภาคประชาชน

๘.๒ ส่งเสริม สนับสนุนและพัฒนาระบบเทคโนโลยีสารสนเทศและนวัตกรรมใหม่ในการปฏิบัติงานและบริหารประชาชนอย่างต่อเนื่อง

๘.๔ พัฒนาขีดสมรรถนะของบุคลากรให้เพิ่มขึ้นและพร้อมรับการเปลี่ยนแปลง

๘.๕ ส่งเสริมการมีส่วนร่วมและการสร้างเครือข่ายของภาคประชาชน

**“ไทยแลนด์ ๔.๐”**

ไทยแลนด์ ๔.๐ เป็นวิสัยทัศน์เชิงนโยบายการพัฒนาเศรษฐกิจของประเทศไทย หรือโมเดลพัฒนาเศรษฐกิจของรัฐบาล ภายใต้การนำของ พลเอกประยุทธ์ จันทร์โอชา นายกรัฐมนตรี ที่เข้ามาบริหารประเทศบนวิสัยทัศน์ที่ว่า “มั่นคง มั่งคั่ง และยั่งยืน” ที่มีภารกิจสำคัญในการขับเคลื่อนปฏิรูปประเทศด้านต่างๆ เพื่อปรับทิศทางและสร้างหนทางพัฒนาประเทศให้เจริญ สามารถรับมือกับโอกาสและภัยคุกคามแบบใหม่ๆที่เปลี่ยนแปลงอย่างรวดเร็ว รุนแรงในศตวรรษที่ ๒๑ ได้

เพื่อให้เข้าใจ “ประเทศไทย ๔.๐” ขอไล่เรียงเพื่อให้เห็นภาพ คือ ประเทศไทยในอดีตที่ผ่านมามีการพัฒนาด้านเศรษฐกิจเป็นไปอย่างต่อเนื่อง ตั้งแต่ยุคแรก ขอเรียกว่า “ประเทศไทย ๑.๐” เน้นการเกษตร เป็นหลัก เช่น ผลิตและขาย พืชไร่ พืชสวน หมู หมา กาไก่ ยุคสอง เรียก “ประเทศไทย ๒.๐” เน้นอุตสาหกรรมแต่เป็นอุตสาหกรรมเบา เช่น การผลิตและขายรองเท้า เครื่องหนัง เครื่องดื่ม เครื่องประดับ เครื่องเขียน กระเป๋า เครื่องนุ่งห่ม เป็นต้น และปัจจุบัน (๒๕๕๙) จัดอยู่ในยุคที่สาม ขอเรียกว่า “ไทยแลน ๓.๐” เป็นอุตสาหกรรมหนักและการส่งออก เช่น การผลิตและขาย ส่งออกเหล็กกล้า รถยนต์ กลั่นน้ำมัน แยกก๊าซธรรมชาติ ปูนซีเมนต์ ไทยในยุค ๑.๐ ๒.๐ และ ๓.๐ รายได้ประเทศยังอยู่ในระดับปานกลางอยู่อย่างนี้ไม่ได้ต้องรีบพัฒนาเศรษฐกิจสร้างประเทศ จึงเป็นเหตุให้นำไปสู่ยุคสี่ ให้รหัสใหม่ว่า “ไทยแลนด์ ๔.๐” ให้เป็นเศรษฐกิจใหม่ (New Engines of Growth) มีรายได้สูงโดยวางเป้าหมายไว้ภายใน ๕-๖ ปี คล้าย ๆ กับการวางภาพอนาคตทางเศรษฐกิจที่ชัดเจนของประเทศที่พัฒนาแล้วเช่น สหรัฐอเมริกา “A Nation of Makers” อังกฤษ “Design of Innovations”

เพื่อให้เกิดผลจริงต้องมีการพัฒนาวิทยาการ ความคิดสร้างสรรค์ นวัตกรรม วิทยาศาสตร์ เครื่องมือ และการวิจัยและพัฒนา แล้วต่อยอดในกลุ่มเทคโนโลยีและอุตสาหกรรมเป้าหมายดังนี้

1. กลุ่มอาหาร เกษตร และเทคโนโลยีชีวภาพ เช่นสร้างเส้นทางธุรกิจใหม่ เช่น เทคโนโลยีการเกษตร เทคโนโลยีอาหารเป็นต้น
2. กลุ่มสาธารณสุข สุขภาพ และเทคโนโลยีทางการแพทย์ เช่น พัฒนาเทคโนโลยีสุขภาพ เทคโนโลยีการแพทย์ สปา เป็นต้น
3. กลุ่มเครื่องมืออุปกรณ์ อัจฉริยะ หุ่นยนต์ และระบบเครื่องกลที่ใช้ระบบอิเล็กทรอนิกส์ควบคุม เช่น เทคโนโลยีหุ่นยนต์ เป็นต้น
4. กลุ่มดิจิตอล เทคโนโลยีอินเตอร์เน็ตที่เชื่อมต่อและบังคับอุปกรณ์ต่าง ๆ ปัญญาประดิษฐ์และเทคโนโลยีสมองกลฝังตัว เช่น เทคโนโลยีด้านการเงิน อุปกรณ์เชื่อต่อออนไลน์ โดยไม่ต้องใช้คน เทคโนโลยีการศึกษา อี-มาร์เก็ตเพลส อี-คอมเมิร์ซ
5. กลุ่มอุตสาหกรรมสร้างสรรค์ วัฒนธรรม และบริการที่มีมูลค่าสูง เช่น เทคโนโลยีการออกแบบ ธุรกิจไลฟ์สไตล์ เทคโนโลยีการท่องเที่ยว การเพิ่มประสิทธิภาพการบริการ

การพัฒนาประเทศภายได้ โมเดล “ไทยแลนด์ ๔.๐” จะสำเร็จใช้แนวทาง “สานพลังประชารัฐ” เป็นตัวการขับเคลื่อน โดยมุ่งเน้นการมีส่วนร่วมของภาคเอกชน ภาคการเงินการธนาคาร ภาคประชาชน ภาคสถาบันการศึกษา มหาวิทยาลัย และสถาบันวิจัยต่างๆร่วมกันระดมความคิด ผนึกกำลังกันขับเคลื่อน ผ่านโครงการ บันทึกความร่วมมือ กิจกรรม หรืองานวิจัย ต่างๆ โดยการดำเนินงานของ “ประชารัฐ” กลุ่มต่าง ๆ อันได้แก่ กลุ่มที่ ๑ การยกระดับนวัตกรรมและผลิตภัณฑ์การปรับแก้กฎหมายและกลไกภาครัฐ พัฒนาคลัสเตอร์ภาคอุตสาหกรรมแห่งอนาคต การดึงดูดการลงทุน และการพัฒนาโครงสร้างพื้นฐาน กลุ่มที่ ๒ การพัฒนาเกษตรสมัยใหม่และการพัฒนาเศรษฐกิจฐานรากและประชารัฐ กลุ่มที่ ๓ การส่งเสริมการท่องเที่ยวและไมล์ การสร้างรายได้ และการกระตุ้นการใช้จ่ายภาครัฐ กลุ่มที่ ๔ การศึกษาพื้นฐานและการพัฒนาผู้นำ (โรงเรียนประชารัฐ) รวมทั้งการยกระดับคุณภาพวิชาชีพ และกลุ่มที่ ๕ การส่งเสริมการส่งออกและการลงทุนในต่างประเทศ รวมทั้งการส่งเสริมกลุ่ม SMEs และผู้ประกอบการรายใหม่ (Start Up) ซึ่งแต่ละกลุ่มกำลังวางระบบและกำหนดแนวทางในการขับเคลื่อนนโยบายอย่างเข้มข้น

**โดยสรุป** กระบวนทัศน์ในการพัฒนาประเทศภายใต้ “ประเทศไทย ๔.๐” เป็นอีกนโยบายหนึ่งที่เป็นการวางรากฐานการพัฒนาประเทศในระยะยาว เป็นจุดเริ่มต้นในการขับเคลื่อนไปสู่ประเทศที่มั่นคง มั่งคั่ง และยั่งยืน ตามวิสัยทัศน์รัฐบาล เป็นรูปแบบที่มีการผลักดันการปฏิรูปโครงสร้างเศรษฐกิจ การปฏิรูปการวิจัยและการพัฒนา และการปฏิรูปการศึกษาไปพร้อมๆกัน เป็นการผนึกกำลังของทุกภาคส่วนภายใต้แนวคิด “ประชารัฐ” ที่ผนึกกำลังกับเครือข่ายพันธมิตรทางธุรกิจ การวิจัยพัฒนา และบุคลากรทั้งในและระดับโลก

**๗.แผนพัฒนาอำเภอชนบท**

**คำขวัญของอำเภอชนบท**

***“ชนบทเมืองไหม เที่ยวไปภูระงำ น้ำศักดิ์สิทธิ์ภูหัน ดูตะวันหนองกองแก้ว”***

**วิสัยทัศน์การพัฒนาอำเภอชนบท**

***“เกษตรอินทรีย์ ของดีผ้าไหมมัดหมี่”***

**พันธกิจ**

1. พัฒนาทรัพยากรมนุษย์ ยึดประชาชนเป็นศูนย์กลางในการพัฒนา
2. พัฒนากลุ่มอาชีพ องค์กร เครือข่าย ด้านผ้าไหมมัดหมี่สู่ระดับสากล
3. พัฒนาการเรียนรู้สู่สังคมชุมชนเข็มแข็ง
4. พัฒนาเกษตรกรรมอินทรีย์
5. พัฒนาเศรษฐกิจฐานรากและเศรษฐกิจเพื่อการแข่งขัน
6. สนับสนุนปัจจัยการผลิตที่เอื้อต่อประชาชนในพื้นที่
7. สร้างการพัฒนาระการบริหารจัดการที่ดี

**ตำเหน่งการพัฒนา**

*“เกษตรอินทรีย์ ผ้าไหมมัดหมี่”*

**ยุทธศาสตร์การพัฒนา**

1. การพัฒนาคน ผู้นำชุมชน ผู้นำกลุ่มองค์กร

2. พัฒนาเศรษฐกิจ ทุนชุมชน

3. พัฒนาการจัดการความรู้

4. พัฒนาสิ่งแวดล้อม

5. พัฒนาโครงสร้างพื้นฐาน

**เป้าประสงค์**

1. ชุมชนมีการบริหารจัดการที่ดี

2. ประชาชนมีอาชีพ รายได้

3. ผู้นำมีความสามารถในการบริหารจัดการที่ดี มีคุณธรรม

4. จัดทำแผนชุมชนที่ดีและใช้ประโยชน์จากแผนชุมชน

5. เกิดชุมชนแห่งการเรียนรู้

6. ประชาชนมีส่วนร่วมมากขึ้น

7. ระบบการบริหารงานจัดการของหน่วยงานภาครัฐที่มีประสิทธิภาพ ประชาชนได้รับความพึ่งใจ

**กลยุทธ์**

1. พัฒนากลุ่มออมทรัพย์เพื่อผลิตกองทุนชุมชนให้เข้มแข็ง

2. พัฒนาอาชีพครบวงจร

3. ส่งเสริมการอบรม

4. พัฒนากลุ่มอาชีพและผลิตภัณฑ์

5. ส่งเสริมด้านการตลาด

6. การบริหารจัดการเก็บข้อมูลชุมชนที่ดี

7. การจัดทำแผนชุมชนที่ดี การใช้ประโยชน์จากแผน

8. พัฒนาผู้นำกลุ่ม เพื่อให้บริการจัดการที่ดี

9. พัฒนาเศรษฐกิจพอเพียง

10. พัฒนากระบวนการเรียนรู้

11. พัฒนาแหล่งเรียนรู้ชุมชน/ศูนย์เรียนรู้ชุมชน

12. พัฒนาศูนย์ประสานงานองค์กรชุมชนระดับตำบล

13. การติดตามประเมินผลและรายงานการพัฒนา

14. การพัฒนาระบบการบริหารจัดการภาครัฐให้มีประสิทธิภาพ

**๘. แผนพัฒนาตำบลโนนพะยอม**

**วิสัยทัศน์การพัฒนาองค์การบริหารส่วนตำบลโนนพะยอม**

*“โนนพะยอมเป็นตำบลน่าอยู่ มุ่งสู่การแก้ไขปัญหาความยากจน พัฒนาโครงข่ายการศึกษา พัฒนาทรัพยากรมนุษย์ ส่งเสริมองค์กรประชาชนเข้มแข็ง และแก้ไขปัญหายาเสพติด "*

**ยุทธศาสตร์การพัฒนา**

ยุทธศาสตร์และแนวทางการพัฒนา ระหว่างปี พ.ศ. 2561 - 2565 ขององค์การบริหารส่วนตำบลโนนพะยอม ซึ่งได้กำหนดยุทธศาสตร์ในการพัฒนาเพื่อให้วิสัยทัศน์ประสบความสำเร็จในช่วง 5 ปีระหว่างปี พ.ศ. 2561 – 2565 จำนวน 5 ยุทธศาสตร์ 20 แนวทางการพัฒนา โดยให้ลำดับความสำคัญในการพัฒนาควบคู่กันไปทุกด้าน แต่ในระยะต้นจะพัฒนาในเรื่องของโครงสร้างพื้นฐานทางเศรษฐกิจ อาจมีสัดส่วนมากกว่าด้านอื่น หลังจากนั้นก็จะเน้นด้านการศึกษาและคุณภาพชีวิตในสัดส่วนที่มากขึ้น ดังนี้

ยุทธศาสตร์การพัฒนาในช่วง พ.ศ. 2561 - 2565 โดยเรียงลำดับก่อน – หลัง แนวทางในการพัฒนาและ ตัวชี้วัดความสำเร็จ ดังนี้

**1. ยุทธศาสตร์การพัฒนาด้านโครงสร้างพื้นฐาน**

เป้าหมาย

เพื่อก่อสร้างและซ่อมบำรุงโครงสร้างพื้นฐานในเขตองค์การบริหารส่วนตำบลให้มีความสะดวกและมาตรฐาน เพื่อสนับสนุนยุทธศาสตร์ด้านอื่น ๆ ให้ประสบความสำเร็จ โดยเฉพาะอย่างยิ่ง ด้านคมนาคมขนส่ง ด้านความสงบเรียบร้อย ความสงบสุขของประชาชน และด้านเศรษฐกิจ

แนวทางการพัฒนา

ก่อสร้างโครงสร้างพื้นฐานทางด้านเศรษฐกิจให้ประชาชนได้รับการบริการสาธารณะให้ความสะดวก และรวดเร็วขึ้น โดยเน้นการมีมาตรฐานและเกิดความยุติธรรม ดังนี้

1. ก่อสร้างและปรับปรุงซ่อมแซมบำรุงถนนทางเท้าท่อระบายน้ำให้เป็นไปด้วยความ

สะดวก

2. ก่อสร้างขยายเขตไฟฟ้าและไฟฟ้าสาธารณะ

3. ก่อสร้างปรับปรุงซ่อมแซมและขยายเขตการบริการประปา สถานีสูบน้ำเพื่อการเกษตร

4. พัฒนาแหล่งน้ำ

ตัวชี้วัด

1. จำนวนการก่อสร้างและปรับปรุงถนนทางเท้า ท่อระบายน้ำ

1. 2. จำนวนปริมาณการขยายเขตไฟฟ้าและไฟฟ้าสาธารณะให้ครบทุกครัวเรือน
2. 3. จำนวนปริมาณการขยายเขตประปาให้ครบทุกครัวเรือน
3. 4. จำนวนปริมาณการก่อสร้าง ซ่อมแซม และปรับปรุงพัฒนาแหล่งน้ำ

**2. ยุทธศาสตร์การพัฒนาด้านเศรษฐกิจ**

เป้าหมาย

เพื่อสนับสนุนเสริมสร้างความเข้มแข็งของชุมชนทางเศรษฐกิจระดับบุคคล ครอบครัว และชุมชนท้องถิ่น โดยเฉพาะผลิตผลทางการเกษตรอินทรีย์และการแปรรูปสินค้าทางการเกษตร ให้มีความสามารถและทักษะในการพัฒนาฝีมือในการผลิต เพิ่มมูลค่าของสินค้า และสามารถขยายการตลาดไปสู่ตลาดกลาง ซึ่งเป็นไปตามยุทธศาสตร์การพัฒนาเกษตรอินทรีย์ การแปรรูปสินค้าเกษตร ยุทธศาสตร์สร้างความสามารถในการแข่งขันทางเศรษฐกิจ และแก้ไขปัญหาความยากจนของจังหวัดขอนแก่น

แนวทางการพัฒนา

1. ส่งเสริมศักยภาพและขีดความสามารถในการผลิตทางการเกษตร

1. ส่งเสริมอาชีพและเพิ่มรายได้ให้แก่ประชาชน

ตัวชี้วัด

1. จำนวนบุคลากรที่มีทักษะในการผลิตทางเกษตรอินทรีย์
2. จำนวนกลุ่มอาชีพสินค้า หนึ่งตำบล หนึ่งผลิตภัณฑ์ OTOP
3. จำนวนครัวเรือนและกลุ่มอาชีพที่มีทักษะในการประกอบอาชีพ

**3. ยุทธศาสตร์การพัฒนาคุณภาพชีวิต**

เป้าหมาย

เพื่อเสริมสร้างทักษะของคนภายในชุมชนทั้งทางด้านจิตใจ ด้านการศึกษา ด้านสุขภาพอนามัย ด้านสวัสดิการและสังคม ด้านกีฬา ให้มีคุณภาพและพึ่งพาตนเองได้ซึ่งเป็นไปตามแนวทางแผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560-2564)

แนวทางการพัฒนา

1. ส่งเสริมและพัฒนาคุณภาพการศึกษาให้แก่ประชาชน
2. ส่งเสริมวัฒนธรรมประเพณีท้องถิ่น

3. การป้องกันและส่งเสริมสุขภาพอานามัยของประชาชน

4. การพัฒนาและส่งเสริมด้านสวัสดิการชุมชน

1. 5. การพัฒนาและส่งเสริมด้านกีฬาและการนันทนาการ

ตัวชี้วัด

1. จำนวนประชาชนที่ได้รับการศึกษาและศึกษาเพิ่มขึ้น

2. จำนวนชุมชนที่มีความสงบสุขพึงปรารถนาร่วมกัน

1. จำนวนประชาชนผู้มีสุขภาพร่างกายและสุขภาพจิตดี
2. จำนวนประชากรผู้ได้รับการบริการจากภาครัฐ
3. จำนวนผู้ที่มีความสนใจเกี่ยวกับกีฬาและกิจกรรมนันทนาการเพิ่มมากขึ้น

**4. ยุทธศาสตร์การพัฒนาด้านสิ่งแวดล้อม**

เป้าหมาย

เพื่อพัฒนาระบบการจัดการสิ่งแวดล้อมอันพึงปรารถนาร่วมกันไม่ให้มีปัญหาภายในชุมชนซึ่งเป็นไปตามแนวทางยุทธศาสตร์พัฒนาจังหวัด

แนวทางการพัฒนา

1. สร้างจิตสำนึกและความตระหนักในการจัดการทรัพยากรน้ำและสิ่งแวดล้อม

2. การบริหารจัดการและรณรงค์กำจัดขยะมูลฝอย

ตัวชี้วัด

๑. จำนวนของการอนุรักษ์ทรัพยากรน้ำและสิ่งแวดล้อมให้เกิดประโยชน์สูงสุด

๒. จำนวนปริมาณขยะมูลฝอยที่ให้การบริการลดน้อยลง

**5. ยุทธศาสตร์การบริหารจัดการบ้านเมืองที่ดี**

เป้าหมาย

เพื่อสนับสนุนประชาชนทุกภาคส่วนให้มีส่วนร่วมในการพัฒนาและตรวจสอบการทำงานของภาครัฐและให้บรรจุแนวทางการดำเนินงานของจังหวัดขอนแก่น ตามยุทธศาสตร์การบริหารราชการให้เป็นไปตามหลักการบริหารจัดการบ้านเมืองที่ดี

แนวทางการพัฒนา

1. ส่งเสริมการบริหารจัดการแบบมีส่วนร่วม

2. ส่งเสริมการเพิ่มศักยภาพของบุคลากรและองค์กรให้มีขีดความสามารถในการพัฒนา

1. 3. เพิ่มศักยภาพในการบริหารจัดการ
2. 4. ส่งเสริมความรู้ความเข้าใจในเกี่ยวกับกิจกรรมของ อบต.พัฒนาและจัดระเบียบของชุมชนในสังคม

5. รักษาความสงบเรียบร้อยและส่งเสริมความปลอดภัยของชุมชน

ตัวชี้วัด

1. จำนวนผู้มีส่วนร่วมในการพัฒนาทางการเมืองและสังคม

2. จำนวนบุคลากรและอุปกรณ์มีศักยภาพในการบริการประชาชนเพิ่มขึ้น

1. 3. ประชาชนได้รับความสะดวกสบายในการให้บริการเพิ่มขึ้น

4. จำนวนอุปกรณ์มีศักยภาพในการบริการประชาชนเพิ่มขึ้น

1. 5. จำนวนประชาชนมีความรู้ความเข้าใจในกิจกรรมของ อบต.
2. 6. ประชาชนได้รับความปลอดภัยในชีวิตและทรัพย์สิน

**3.การวิเคราะห์เพื่อการพัฒนาท้องถิ่น**

         การพัฒนาในปีที่ผ่านมาได้ยึดหลักการมีส่วนร่วมระหว่างองค์การบริหารส่วนตำบลโนนพะยอมและประชาชน โดยการจัดเวทีประชาคมทุกชุมชนในเขตพื้นที่รับผิดชอบ ซึ่งถือว่าเป็นข้อดีสำหรับการพัฒนาในอนาคตจึงจำเป็นอย่างยิ่งที่จะต้องมีองค์กรเอกชน รัฐวิสาหกิจ ภาครัฐ ภาคประชาชน เข้ามามีส่วนร่วม ในการพัฒนาท้องถิ่นของตนเอง เนื่องจากการดำเนินการในทุกโครงการขององค์การบริหารส่วนตำบลโนนพะยอม ที่ผ่านมาได้เน้นให้ประชาชนเข้ามามีส่วนร่วมในการแสดงความคิดเห็น ร่วมคิด ร่วมทำ ร่วมพัฒนา ร่วมรับผลประโยชน์ นอกจากนั้นการเป็นหน่วยงานที่ตั้งอยู่ในพื้นที่การเกษตรและโรงงานอุตสาหกรรม เป็นส่วนหนึ่งที่จะช่วยส่งเสริมให้มีการพัฒนาด้านอาชีพ เกิดการจ้างงาน เพิ่มรายได้ ให้กับชุมชนมากขึ้น ซึ่งสามารถสรุปผลการวิเคราะห์ศักยภาพเพื่อประเมินสถานการณ์พัฒนาในปัจจุบัน และโอกาสการพัฒนาในอนาคตด้วยเทคนิค SWOT ANALYSIS ดังนี้

**การวิเคราะห์จุดแข็ง (Strength)**

**จุดแข็ง (Strength)**

1. เป็นองค์กรที่มีความใกล้ชิดกับประชาชนมากที่สุด สามารถแก้ไขปัญหาและตอบสนองความต้องการของประชาชนได้อย่างแท้จริง

2. มีศูนย์ป้องกันและบรรเทาสาธารณภัยหน่วย EMS หน่วยกู้ชีพกู้ภัย เพื่อช่วยเหลือประชาชน ผู้ประสบเหตุได้ทันที

3. มีเส้นทางการคมนาคมที่สะดวกสามารถขนถ่ายพืชผลทางการเกษตรและเส้นทางการคมนาคมเชื่อมต่อไปยังตำบลที่ใกล้เคียง

4. มีแม่น้ำชีไหลผ่านเพิ่มความอุดมสมบูรณ์ให้กับธรรมชาติและเป็นแหล่งท่องเที่ยว

5. มีการยกระดับด้านสาธารณสุขในท้องถิ่นที่ดีขึ้นเนื่องจากมีพยาบาลชุมชนประจำอยู่ทุกชุมชน และมีศูนย์สาธารณสุขมูลฐาน เพื่อบริการประชาชนทุกระดับ

6. มีการแปรรูปสินค้า OTOP เพื่อเพิ่มรายได้ให้กับประชาชนได้แก่ กลุ่มเศรษฐกิจพอเพียง บ้านห้วยไร่เหนือ และบ้านห้วยอึ่ง

7. มีระบบภาษีรองรับการจัดเก็บรายได้ เพื่อการพัฒนาท้องถิ่นที่สูงขึ้นและนำไปใช้ประโยชน์ในการวางแผนอื่นๆ

8. ผู้บริหารท้องถิ่นมีวิสัยทัศน์ และยึดถือแนวทางการบริหารงานตามหลักธรรมาภิบาลเป็นสำคัญ

9. ผู้นำท้องที่ (กำนัน, ผู้ใหญ่บ้าน) มีบทบาทในการเข้ามามีส่วนร่วมและให้ความร่วมมือในการพัฒนาท้องถิ่นร่วมกับองค์การบริหารส่วนตำบล

**การวิเคราะห์จุดอ่อน (Weakness)**

**จุดอ่อน  (Weakness)**

1. การรวมกลุ่มองค์กรชุมชน องค์กรอาชีพในพื้นที่ขาดความเข้มแข็ง คณะกรรมการกลุ่มขาดการบริหารจัดการกลุ่มที่ดี

2. การจัดเก็บข้อมูลความจำเป็นพื้นฐาน (จปฐ.) และข้อมูลพื้นฐานอื่น ๆ ไม่ครบถ้วนสมบูรณ์ และขาดความถูกต้อง ยากต่อการได้รับความช่วยเหลือด้านงบประมาณจากภาครัฐในการพัฒนาชุมชน

3. วัยแรงงานขาดคุณวุฒิ ทักษะ ความชำนาญ และฝีมือแรงงานที่ตลาดแรงงานต้องการจึงไม่สามารถพัฒนาอาชีพและรายได้

4. แหล่งน้ำธรรมชาติแห้งในฤดูแล้ง ปริมาณน้ำไม่เพียงพอต่อการเกษตร และไม่มีแหล่งกักเก็บน้ำใช้

5. ความไม่สมบูรณ์ระหว่างบุคลากรบางส่วนราชการในสังกัดกับปริมาณงานและภารกิจขององค์การบริหารส่วนตำบลโนนพะยอม ทำให้ประสิทธิภาพในการปฏิบัติงานและคุณภาพไม่เป็นไปตามเป้าหมายหรือเวลา

6. การบริหารงานด้านโครงสร้างพื้นฐานไม่เพียงพอกับความต้องการของประชาชน

7. ปัญหาขยะในชุมชน ระบบกำจัดขยะที่ไม่ได้มาตรฐาน

8. ผลผลิตทางการเกษตรขึ้นอยู่กับฤดูกาลหรือสภาวะแวดล้อม

9. เส้นทางการขนส่งผลิตผลทางการเกษตรยังไม่เพียงพอต่อความต้องการของเกษตรกร

10. พื้นที่สาธารณะประโยชน์ว่างเปล่าขาดการใช้ประโยชน์จากที่ดินเท่าที่ควร

11. เกษตรกรขาดอาชีพรองรับหลังจากเก็บเกี่ยวพืชผลทางการเกษตร

12. ยังไม่ได้รับการสนับสนุนงบประมาณจากรัฐบาลในเรื่องการพัฒนาหรือปรับปรุงให้เป็นแหล่งท่องเที่ยวเชิงอนุรักษ์

13. ปัญหามลภาวะทางกลิ่น เนื่องจากเขตพื้นที่ทิ้งขยะมูลฝอย

14. ประชาชนมีปัญหาด้านสุขภาพจากพฤติกรรมเสี่ยง เช่น การดื่มสุรา สูบบุหรี่ ยาเสพติด ขาดการออกกำลังกาย การบริโภคอาหารไม่ถูกหลักโภชนาการ เพศสัมพันธ์อันก่อให้เกิดโรคเอดส์ ปัญหาความเครียดและสุขภาพจิต เนื่องจากปัจจัยการเปลี่ยนแปลงทางด้านสังคมชนบทสู่สังคมเมืองและมีการเคลื่อนไหวของประชากร

**วิเคราะห์โอกาส (Opportunity)**

**โอกาส (Opportunity)**

1. การพัฒนาแผนที่ภาษีเชื่อมโยงระบบ GIS ทำให้ในอนาคตไม่เพียงแต่การพัฒนาการจัดเก็บภาษีเท่านั้น แต่รวมไปถึงการพัฒนาระบบการจัดทำผังเมืองและการจัดผังเมืองและการจัดทำข้อมูลอื่น ๆ เพื่อการวางแผนพัฒนาที่ถูกต้อง ชัดเจน นำมาใช้พัฒนางานที่มีประสิทธิภาพมากขึ้น

2. นโยบายรัฐที่เน้นการพัฒนาเศรษฐกิจตามหลักปรัชญาเศรษฐกิจพอเพียง ส่งเสริมเกษตรทฤษฎีใหม่แบบผสมผสาน เพื่อแก้ไขปัญหาความยากจน และเศรษฐกิจในครัวเรือนของประชาชน กระตุ้นชุมชนพึ่งตนเอง

3. การขอรับสนับสนุนงบประมาณกรณีเร่งด่วนและโครงการเกินศักยภาพมีหลายช่องทาง ได้แก่ จังหวัด กรมที่ สังกัด และหน่วยงานอื่นที่เกี่ยวข้อง

4. การสนับสนุนและเปิดโอกาสให้มีการสร้างงานใหม่ในท้องที่ชนบทมากยิ่งขึ้น โดยจัดระบบให้มีแหล่งน้ำอยู่ใกล้เคียงกับหมู่บ้านและพื้นที่ทำการเกษตร ให้เกษตรกรที่อยู่ในพื้นที่สามารถใช้น้ำปลูกพืช เศรษฐกิจและปลูกผักสวนครัวและสวนผลไม้ในฤดูแล้ง โดยดำเนินการในรูปแบบชลประทานระบบท่อ ซึ่งเป็นระบบที่สามารถนำไปใช้ในพื้นที่ที่อยู่สูงกว่าได้อย่างมีประสิทธิผล และเป็นการเพิ่มแหล่งน้ำในพื้นที่ขาดแคลนน้ำได้กว้างขวาง มากขึ้น

5. มีระบบกำจัดขยะแบบครบวงจร

6. การได้รับงบประมาณจากภาครัฐและหน่วยงานอื่น ๆ ในการปรับปรุง ฟื้นฟู บึงปากถุงเที่ยวเชิง อนุรักษ์

7. ระบบประปาส่วนภูมิภาคเข้าถึงทุกชุมชน

8. นโยบายรัฐบาลสนับสนุนให้องค์กรปกครองส่วนท้องถิ่นมีบทบาทในการจัดบริการสาธารณะของท้องถิ่นเพิ่มขึ้น

**การวิเคราะห์อุปสรรค (Threat)**

**อุปสรรค (Threat)**

1. งบประมาณที่ได้รับจัดสรรจากรัฐบาลและงบประมาณที่จัดเก็บเองมีค่อนข้างจำกัด ทำให้การพัฒนาท้องถิ่นในด้านต่าง ๆ ไม่เพียงพอต่อความต้องการของประชาชน

2. ภาคประชาชน ภาคเอกชน ขาดความรู้ ความเข้าใจ ในระบบการทำงานขององค์กรปกครองส่วนท้องถิ่น

3. ผลกระทบจากของบ่อขยะที่ใกล้แหล่งชุมชนที่ไม่มีการบริหารจัดการที่ดี

4. การปฏิบัติงานขององค์กรปกครองส่วนท้องถิ่นต้องปฏิบัติตามกรอบ อำนาจ หน้าที่ กฎหมาย ระเบียบ ข้อบังคับที่บัญญัติไว้เท่านั้น

5. กระแสวัฒนธรรมตะวันตกส่งผลให้กลุ่มวัยรุ่นมีพฤติกรรมการเรียนรู้ผ่านสื่อต่าง ๆ โดยเฉพาะอินเตอร์เน็ตทำให้เกิดปัญหาสังคม เช่น ติดเกมส์ เล่นการพนัน

6. ปัญหาโรคร้อน ทำให้สภาพภูมิอากาศเปลี่ยนแปลง ส่งผลกระทบต่อการดำรงชีพและการประกอบอาชีพด้านเกษตรกรรมที่ต้องพึ่งพาธรรมชาติ

**3.2 การประเมินสถานการณ์สภาพแวดล้อมภายนอกที่เกี่ยวข้อง**

จากการสำรวจและวิเคราะห์สภาพทางกายภาพขององค์การบริหารส่วนตำบลโนนพะยอม และบริเวณพื้นที่ต่อเนื่อง สามารถสรุปสภาพปัญหาของชุมชนได้ ดังนี้

๑.) ปัญหาทางด้านกายภาพปัญหาของสภาพพื้นที่เนื่องจากองค์การบริหารส่วนตำบลโนนพะยอม มีสภาพพื้นที่ไม่มีพื้นที่ป่าและภูเขา ลักษณะเป็นพื้นที่ราบ เมื่อถึงฤดูฝนก็มีน้ำเอ่อล้นท่วมพื้นที่การเกษตรและที่อยู่อาศัย เป็นบางพื้นที่ขององค์การบริหารส่วนตำบลโนนพะยอม เพราะยังขาดระบบการระบายน้ำที่มีประสิทธิภาพ ซึ่งในอนาคตองค์การบริหารส่วนตำบลมีโครงการก่อสร้างระบบระบายน้ำเพื่อแก้ไขปัญหา

๒.) ปัญหาด้านการคมนาคมและขนส่งปัจจุบันองค์การบริหารส่วนตำบลโนนพะยอม มีถนนเชื่อมโยงกับชุมชนในเขตองค์การบริหารส่วนตำบล ระบบและโครงข่ายถนนแต่ละสายในเขตองค์การบริหารส่วนตำบลส่วนใหญ่เป็นถนนคอนกรีตและลาดยาง แต่ปัญหาการคมนาคมส่วนมากคือถนนชำรุด ทำให้การคมนาคมไม่สะดวก

๓.) ปัญหาขาดแคลนน้ำเพื่อการเกษตร เนื่องจากพื้นที่มีการประกอบอาชีพหลัก คืออาชีพเกษตรกร เป็นส่วนใหญ่ทำให้มีความต้องการใช้น้ำค่อนข้างมาก และยังไม่มีระบบจัดเก็บน้ำ เพื่อใช้ในฤดูแล้งที่มีประสิทธิภาพและเพียงพอต่อปริมาณการใช้

๔.) ปัญหาด้านนันทนาการ เนื่องจากภายในชุมชนมีพื้นที่ในการประกอบกิจกรรมและพื้นที่ในการชุมนุมคนเพื่อการทำกิจกรรม ไม่เพียงพอต่อการมาใช้บริการกิจกรรมนันทนาการเพื่อพักผ่อนหย่อนใจและออกกำลังกายของคนในชุมชน

๕.) ปัญหาด้านสิ่งแวดล้อมชุมชน เนื่องจากองค์การบริหารส่วนตำบลโนนพะยอม ยังเป็นพื้นที่ชนบทและเกษตรกรรมเป็นส่วนใหญ่ จึงยังไม่มีการประกอบกิจกรรมอันใดในพื้นที่ที่มีปัญหาด้านสิ่งแวดล้อมมากนัก นอกจากเรื่องปัญหามลพิษทางอากาศที่เกิดจากการเผาขยะของบ่อขยะ และปัญหา การปล่อยน้ำเสียจากครัวเรือนลงสู่แหล่งน้ำธรรมชาติโดยไม่มีการบำบัดน้ำเสียที่ถูกวิธี ซึ่งอาจทำให้เกิดปัญหาด้านสุขภาพแวดล้อมชุมชนในอนาคตได้

๖.) ปัญหาด้านสาธารณูปโภคและสาธารณูปการ การไฟฟ้าส่วนภูมิภาคสาขาย่อยอำเภอชนบท การให้บริการในเขตองค์การบริหารส่วนตำบลโนนพะยอม ยังไม่ครอบคลุมและสำหรับการให้บริการน้ำประปา ยังไม่ครอบคลุมทุก ๆ พื้นที่ขององค์การบริหารส่วนตำบลโนนพะยอม (ในส่วนของบ้านโนนพะยอมบางส่วนที่อยู่ในเขตองค์การบริหารส่วนตำบล) ดังนั้นจึงต้องมีการพัฒนาด้านโครงสร้างพื้นฐานเพื่อให้บ้านเมืองมีความเป็นอยู่อย่างยั่งยืนต่อไป

**9. แผนเศรษฐกิจพอเพียงท้องถิ่น (ด้านการเกษตรและแหล่งน้ำ)**

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ หนังสือกระทรวงมหาดไทย ด่วนที่สุด ที่ มท ๐๘๑๐.๒/ว ๐๖๐๐ ลงวันที่ ๒๙ มกราคม ๒๕๕๙ เรื่อง แนวทางและหลักเกณฑ์การจัดทำและประสานแผนพัฒนาท้องถิ่นขององค์กรปกครองส่วนท้องถิ่น โดยให้องค์กรปกครองส่วนท้องถิ่นให้ความสำคัญกับการจัดเก็บข้อมูลเศรษฐกิจพอเพียงท้องถิ่นโดยเฉพาะด้านการเกษตรและแหล่งน้ำ โดยให้ความสำคัญกับข้อมูลดารเกษตร เช่น ประเภทพืชที่ปลูก ต้นทุน/หน่วย ผลผลิต/หน่วย ราคาขาย/หน่วย ข้อมูลด้านแหล่งน้ำ เช่น ปริมาณน้ำฝน แหล่งน้ำธรรมชาติ แหล่งน้ำที่มนุษย์สร้าง โดยจัดทำยุทธศาสตร์หรือแนวทางการพัฒนาเพื่อประกอบการสนับสนุน ส่งเสริมการประกอบอาชีพของประชาชนในท้องถิ่นโดยได้เน้นให้ท้องถิ่นแก้ไขปัญหาให้กับชุมชนเกี่ยวกับด้านการเกษตรและแหล่งน้ำ โดยให้จัดทำเป็นแผนพัฒนาเศรษฐกิจพอเพียงขึ้น จึงต้องประชาคมท้องถิ่นในการจัดทำแผนพัฒนาเศรษฐกิจพอเพียงขึ้น เพื่อให้ชุมชนได้เสนอโครงการด้านเกษตรและแหล่งน้ำ เพื่อจะได้นำบรรจุในแผนพัฒนาท้องถิ่นสี่ปีต่อไป โดยกรมส่งเสริมการปกครองท้องถิ่น ได้ร่วมกับสมาคมองค์การบริหารส่วนจังหวัดแห่งประเทศไทย สมาคมสันนิบาตเทศบาลแห่งประเทศไทย สมาคมองค์การบริหารส่วนตำบลแห่งประเทศไทย ดำเนินการจัดทำแบบสำรวจข้อมูลเพื่อจัดทำแผนพัฒนาเศรษฐกิจพอเพียงท้องถิ่น (ด้านการเกษตรและแหล่งน้ำ) โดยมีวัตถุประสงค์เพื่อให้องค์กรปกครองส่วนท้องถิ่นมีข้อมูลปัญหาความต้องการพื้นฐานของประชาชน รวมทั้งข้อมูลในการแก้ไขปัญหาภัยแล้ง ทั้งนี้ให้ท้องถิ่นอำเภอร่วมกับองค์กรปกครองส่วนท้องถิ่นสำรวจข้อมูลให้ครบในแผนพัฒนาท้องถิ่นเพื่อแก้ไขปัญหาอย่างเป็นรูปธรรม ซึ่งข้อมูลที่ต้องสำรวจมีดังนี้

ส่วนที่ ๑ : ข้อมูลพื้นฐานของหมู่บ้านชุมชน

ส่วนที่ ๒ : ข้อมูลด้านการเกษตร

ส่วนที่ ๓ : ข้อมูลด้านแหล่งน้ำทางการเกษตร

ส่วนที่ ๔ : ข้อมูลด้านแหล่งน้ำกิน น้ำใช้ (หรือน้ำเพื่อการอุปโภค บริโภค)

ส่วนที่ ๕ : ความต้องการในการทำเกษตรของหมู่บ้าน/ชุมชน และโครงการที่หมู่บ้าน/ชุมชนเสนอ

(๑) ด้านเกษตร

(๒) ด้านแหล่งน้ำอุปโภค บริโภค

(๓) ด้านแหล่งน้ำทางการเกษตร